# name
Conscienciació sobe la donació i trasplantament d'òrgans i teixits en adolescents

# metadata.dc.contributor.other[].value
Universitat de Barcelona. Facultat d'Infermeria

# metadata.dc.description.abstract[].value
[cat] Introducció: Tot i l’existència d’un gran nombre de donants a escala mundial, encara existeixen negatives familiars que limiten la donació efectiva. Els adolescents són un col·lectiu clau per promoure actituds positives cap a la donació i la presa de decisions informades quan siguin adults. Aquests tenen una influència directa en la comunitat, concretament en els familiars i amics. Així doncs, una actitud positiva en aquest àmbit pot portar a una disposició favorable cap a la donació d’òrgans i teixits, no només d’ells mateixos, sinó també com a factor determinant a l’hora d’autoritzar-la en cas de mort d’un familiar. Diferents autors afirmen que les intervencions formatives relacionades amb la donació i trasplantament d’òrgans i teixits a adolescents ajuden a augmentar els seus coneixements i actituds davant d’aquesta. Especialment, aquells programes formatius que fan ús de la tecnologia digital. Actualment, la IA ha transformat la forma d’interactuar amb les tecnologies, en permetre la creació d’entorns intel·ligents i autònoms que s’adapten a les necessitats individuals. Objectiu: Avaluar l’efectivitat d’un programa formatiu basat amb intel·ligència artificial, dissenyat per infermeres d’unitats de cures intensives, per millorar els coneixements, les actituds i la intenció a donar òrgans i teixits en adolescents de 16 a 18 anys. Metodologia: S’ha dut a terme un estudi mixt amb un disseny quasiexperimental pre-post i una anàlisi qualitativa fenomenològica. Van participar 102 adolescents. Prèviament, es va validar l’enquesta CAT-DO mitjançant la metodologia Delphi. La intervenció desenvolupada incloïa interaccions amb usuaris generats per IA. Es van analitzar els coneixements, actituds, intenció a donar i el discurs. Resultats: Es van observar millores significatives en els coneixements sobre legislació ( d=0.51) i mort cerebral (d = 0.67). L’actitud cap a la donació i la intenció a donar els òrgans propis (d=0.37) o dels familiars (d=0.34) també va millorar després de la intervenció. L’anàlisi qualitativa va evidenciar reflexions sobre l’impacte emocional, la importància d’ajudar als altres i de la presa de decisions compartides amb l’entorn. Conclusió: En conclusió, la formació mitjançant IA és eficaç per millorar el coneixement del concepte de mort cerebral, de la legislació estatal, l’actitud i la disposició cap a la donació en adolescents. No obstant això, és necessari estructurar millor el contingut de la formació, assegurar una bona connectivitat i promoure l’ús ètic de la intel·ligència artificial.

# metadata.dc.description.abstract[].value
[eng] Introduction: Although there is a large number of organ donors worldwide, family refusals still limit effective donation. Adolescents are a key population for promoting positive attitudes toward donation and informed decision-making when they become adults. They have a direct influence on their community particularly on family members and friends. A positive attitude in this area can lead to a favourable disposition toward organ and tissue donations, not only of their own organs but also as a determining factor when authorising donation in the event of a relative’s death. Several authors have shown that educational interventions related to organ and tissue donation and transplantation in adolescents help increase their knowledge and improve their attitudes, especially when digital technologies are used. Currently, artificial intelligence has transformed how we interact with technology by enabling the creation of intelligent and autonomous environments that adapt to individual needs. Objective: The main objective of this study was to evaluate the effectiveness of an AI-based educational program, designed by intensive care unit nurses, in improving knowledge, attitudes, and intention to donate organs and tissues among adolescents aged 16 to 18. Methodology: A mixed-methods study was conducted using a pre-post quasi-experimental design and a phenomenological qualitative analysis. A total of 102 adolescents participated. Prior to the intervention, the CAT-DO questionnaire was validated using the Delphi method. The intervention included interactions with AI-generated users. Knowledge, attitudes, intention to donate, and discourse were analysed. Results: Significant improvements were observed in knowledge about legislation (d=0.51) and brain death (d=0.67). Attitude toward donation and intention to donate one’s own (d=0.37) or family members’ organs (d=0.34) also improved following the intervention. Qualitative analysis revealed reflections on emotional impact, the importance of helping others, and shared decision-making with their social environment. Conclusion: In conclusion, AI-based training is effective in improving adolescents’ knowledge of brain death, legal frameworks, attitudes, and willingness to donate. However, future formative programs should offer more structured content, ensure strong internet connectivity, and promote the ethical use of artificial intelligence.

# metadata.dc.rights[].value
cc by-nc-nd (c) Comas Carrillo, Meritxell, 2025

# metadata.dc.title[].value
Conscienciació sobe la donació i trasplantament d'òrgans i teixits en adolescents